Mercur ar putea avea un strat gros, format din diamante, la câteva sute de kilometri adâncime
Toate diamantele par a se fi adunat pe planeta Mercur. Mai precis, planeta ar putea avea un strat gros, format din diamante, la câteva sute de kilometri adâncime, conform unui nou studiu, publicat luna trecută în jurnalul Nature Communications. Bijuteriile aproape sigur nu pot fi extrase pentru a fi folosite ca podoabe, dar ar putea ajuta la rezolvarea unora dintre cele mai mari mistere ale planetei, pot oferi răspunsuri unor întrebări legate de compoziția internă a acestei planete și de bizarul ei câmp magnetic, potrivit Live Science.